સોમનાથ મહાદેવ ટ્રસ્ટ અને ગુજરાત સરકારના યુવક સેવા અને સાંસ્કૃતિક મંત્રાલયના સહયોગથી ‘સંસ્કાર ભારતી’ દ્વારા ઉજવવામાં આવનાર આ રાષ્ટ્રીય મહોત્સવમાં ભારતના વિવિધ રાજ્યોમાંથી ૪૫ સંસ્થાના ૬૩૦ કલાકારો પોત પોતાના પ્રાંતની લોક કલા પીરસશે, કલા અને સાંસ્કૃતિના માધ્યમથી ભારતના લોક લાડીલા વડાપ્રધાન નરેન્દ્રભાઈ મોદીએ સમગ્ર વિશ્વ સમક્ષ ભારતની એક આગવી પરખ ઉભી કરી છે, ત્યારે ભારતના વિવિધ પ્રાંતના કલાકારો પોતાની સપ્તરંગી ભાતીગળ લોક કલા જેવી કે પંજાબના ભાંગડા, ગુજરાતના રાસ ગરબા, મહારાષ્ટ્રના લાવણી નૃત્યો, રાજસ્થાનના ભવાઈ નૃત્યો, ચરી નૃત્યો, આસામ – મણીપુરના બીહુ નૃત્યો, બંગાળના દુર્ગા પૂજા નૃત્યો, બીહારના લોક નૃત્યો ઓરિસાના ઓડીસી લોક નૃત્યો, મધ્ય પ્રદેશના લોક નૃત્યો, ઉત્તર પ્રદેશના લોક નૃત્યો, દક્ષિણ ભારતના રાજ્યો મદ્રાસ – આંધ્ર-કેરલા, કર્ણાટકના વિવિધતા સભર લોક નૃત્યો, રાષ્ટ્રીય અને ખ્યાતનામ આંતરરાષ્ટ્રીય કલાકારો દ્વારા તેઓના પરંપરાગત પહેરવેશ અને આભુષણો સાથે રજુ થશે.